Adolescentă de 17 ani, răpită de pe stradă în Maramureș. A fost urcată cu forța într-o mașină de culoare neagră.
O adolescentă din oraşul Borşa a fost urcată cu forţa într-un autoturism de culoare neagră de către un bărbat. Poliţia a emis o "alertă de răpire copil". Persoanele care pot oferi informaţii sunt rugate să apeleze numărul unic de urgenţă 112.
Corina Andreea Adam, în vârstă de 17 ani din oraşul Borşa, judeţul Maramureş, a fost urcată cu forţa de către un tânăr, într-un autoturism de culoare neagră, pe strada Dragoş Vodă în zona Peco din oraşul Borşa, care şi-a continuat deplasarea într-o direcţie necunoscută.Răpirea a avut loc sâmbătă, în jurul orei 18.45.Fata are înălţime 160 cm, greutate 67 kg, ochi căprui, păr negru, creţ şi lung.La momentul dispariţiei era îmbrăcată cu o salopetă de culoare albă cu dungi negre, încălţată cu pantofi de culoare albă.Ca semne particulare, copila are o aluniţă pe obrazul drept.